BR: ราคาเป็ดผ่านจุดต่ำสุดแล้ว คู่แข่งน้อยรุกตลาดอินโดฯเร่งการเติบโต เป้า 8 บาท
โบรกฯแนะนำ BR ชี้ราคาเป็ดผ่านจุดต่ำสุดแล้ว คู่แข่งน้อย รุกตลาดอินโดฯ-ขยายกำลังการผลิตที่สระแก้วช่วยเร่งการเติบโต ให้เป้า 8 บาท
29 ม.ค. 2559

บล.ยูโอบี เคย์เฮียน (ประเทศไทย) ระบุในบทวิเคราะห์ (29 ม.ค.) แนะนำหุ้นบริษัท บางกอกแร้นช์ จำกัด (มหาชน) หรือ BR ราคาเป้าหมาย 8 บาท หลังบริษัทมีแนวโน้มที่จะเติบโตด้วยการเริ่มขยายกำลังการผลิตที่จังหวัดสระแก้วในปีนี้ และการขยายธุรกิจไปยังประเทศอินโดนีเซียในไม่ช้านี้จะช่วยขยายตลาดส่งออกของ BR อย่างชัดเจน นอกจากนี้คาดราคาเป็ดผ่านจุดต่ำสุดไปแล้วในปี 58 และคู่แข่งจะแข่งขันในเชิงราคาน้อยลง นอกจากนี้ยังมีการเจรจากับโอปองแปงและ Mcdonalds ผลิตอาหารประเภทเป็ดใหม่ๆ gross margin สูงใกล้ๆ 30%